Пассарелла Даниэль Альберто

**Даниэль Альберто Пассарелла** (, 25 май 1953 йыл, , Буэнос-Айрес провинцияһы, Аргентина) — Аргентина футболсыһы һәм футбол тренеры, үҙәк һаҡсы позицияһында сығыш яһай; элек Аргентина һәм Уругвай йыйылма командаларын күнектерә. Аргентина йыйылма командаһының Донъя чемпионатында ике тапҡыр еңгән берҙән-бер футболсыһы (1978, 1986), 1978 йылғы донъя чемпионатында Аргентина йыйылма командаһы капитаны була. 2009—2013 йылдарҙа — «Ривер Плейт» Аргентина клубы президенты.

Пассарелла футбол тарихында бөйөк һаҡсыларҙың береһе тип иҫәпләнә һәм һаҡсы булараҡ индергән голдар һаны буйынса, Рональд Кумандан ғына ҡалышып, 2-се урында тора (451 матчта 134 гол) ғына ҡалышып. 2004 йылда ФИФА версияһы буйынса ул ваҡытта 125 тере бөйөк футболсынан торған ФИФА 100 исемлегенә инә, 2007 йылда The Times версияһы буйынса 50 иң ҡаты уйынсы рейтингында 36-сы урында тора, 2017 йылда FourFourTwo журналы версияһы буйынса донъяның 100 бөйөк футболсыһы исемлегенә инә (56 урын)

## Дөйөм карьераһы

### Клуб карьераһы

Даниэль карьераһын, провинция Буэнос-Айрес провинцияһының Хунин тигән урынында "Сармьенто"ла башлай. Шунан «Ривер Плейт»ҡа күсә, аҙаҡ Италияға күсенеп, унда «Фиорентин» һәм «Интер» клубы өсөн уңышлы уйнай. Уйынсы карьераһын "Ривер Плейт"та тамамлай.

Лидер буйыуы һәм уйынды илһамлы итеп ойоштороу һәләте «El Gran Capitán» (Бөйөк капитан) йәки «Кайзер» ҡушаматтары ала. Пассарелл футбол тарихында 451 матчта 134 гол индергән һаҡсы булараҡ, ҡурҡыынс уйынсы була.

Баш менән уйнауҙа уға тиңдәр булмай. Буйы бәләкәй булыуға ҡармаҫтан (173 см), күпселек осраҡта һаҡта ла, һөжүмдә лә өҫтөнлөккә эйә була. Дөрөҫ, уның уйын барышында бик йыш барышында туп өсөн көрәшеп, терһәген дә эшкә ҡуша һәм шуның менән арбитрҙың иғтибарын йәлеп итә.

### Йыйылма командала
Пассарелла Аргентина йыйылма командаһы капитан була һәм 1978 йылғы донъя чемпионатында команданы еңеүгә алып сыға: нәҡ ул ФИФА-ның Донңя кубогын команда капитаны булараҡ ҡулына алған беренсе аргентин. 1986 йылда Мексика донъя чемпионатына КОНМЕБОЛ һайлап алыу турнирында Перу йыйылма командаһы менән уйнағанда гол һөжүмендә ҡатнаша һәм Рикардо Гарека индергән гол командаға донъя чемпионатында сығырға ярҙам итә.

1986 йылдағы донъя чемпионатында энтероколит өйәнәге арҡаһында Пассарелл бер уйында ла уйнамай: төп составта уны Браун Хосе Луис алмаштыра. Пассарелланың икенсе проблемаһы йыйылма команда капитаны Диего Марадона һәм тренер Карлос Билардо менән һалҡын мөнәсәбәте була. Футболсы уларҙы уйынға махсус сығармауҙары һәм уның старт составына эләкмәүе өсөн мөмкин булғандың барыһын да эшләргә тырышыуында ғәйепләй. Шуға ҡарамаҫтан, Пассарелла Аргентинанан ике тапҡыр рәттән һәм ике тапҡыр донъя чемпионы булған берҙән-бер футболсы. Был ҡаҙаныштары тураһында ул: «Аргентинала донъя чемпионы булған 43 уйынсы, һәм 44 донъя семпионы миҙалы бар», — ти ().

1986 йылда Пассарелланың йыйылма команда өсөн сығышы тамамлана. Марадона һүҙҙәре буйынса, Пассарелла «Фиорентина» өсөн сығыш яһағанда Монакоға сыға һәм унда йәшерен генә икенсе футболсының ҡатыны менән осраша, һәм был хаҡта хатта сисенеү бүлмәһендә маҡтана.

## Тренер карьераһы
Уйынсы карьераһы тамамланғандан һуң ул «Ривер Плейт» тренеры була, улар менән бер нисә чемпион титулын яулай. Аргентина йыйылма командаһына Альфио Басилеға алмашҡа килә һәм уны донъя чемпионатына (1998) әҙерләй, шулай уҡ уға Франциялағы турнирҙа етәкселек итә. Аргентина башҡаса элекке уңыш кимәленә етә алмай. Сирек финалда Нидерланд йыйылма командаһынан 2:1 иҫәбенә еңелә. Аргентина командаһы тренеры булған ваҡытта Пассарелла командаһына оҙон сәс йәрәтәүселәрҙе һәм гомосексуалистарҙы алмауы менән таныла. Быны «аҡ-зәңгәр» уйынсыларының Пассарелла осоронда ҡыҫҡа сәс йөрөтөп, ул китеү менән сәс үҫтәрә башалуҙанынна да күренә (айырыуса Эрнан Креспо һәм Хуан Пабло Сорин миҫалында күренә). Чемпионаттан һуң Пассарелла йыйылма командаға етәкселек итеү рулен Марсело Бьелсаға тапшыра.

Пассарелла Уругвай командаһы тренеры булып китә, тик 2002 йылғы Донъя чемпионатына квалификация ваҡытында Уругвай чемпионатынан уйынсыларҙы йыйылма командаға саҡырып алыу сәбәпле, посын ҡалдыра. Ошо эпизодтан һуң Пассарелла 2001 йылда уңышһыҙ ҡыҫҡа ваҡытҡа ғына етәкләгәнИталияның «Парма»һын етәкләй.

2003 йылда, уның «Монтеррей» командаһы менән Мексика чемпионаттында еңә. 2004 йылдың мартында Пеле Пассарелланы тере 125 йәшәй бөйөк футболсы исемлегенә индерә. Тиҙҙән Пассарелла Бразилияның "Коринтианс"ын етәкләй, әммә ҡот осҡос һөҙөмтәләрҙән һуң эштән ебәрелә.

2006 йылдың 9 ғинуарында ул ун йылдан һуң, Рейналдо Мерлоның көтөлмәгән отставкаһынан һуң тағы ла «Ривер Плейт» командаһын етәкләй. 2007 йылдың 15 ноябрендә, Көньяҡ Америка кубогында ярым финалда "Арсенал"дан сенсацион еңелеүҙән һуң Пассарелла отставкаға китә.

2018 йылдың йәйендә Антонио Мохамедтың отставкаһынан һуң Мексиканың "Монтеррей"ы тренеры вазифаһына төп дәғүәсе итеп ҡарала, әммә клуб етәкселеге Диего Алонсоға өҫтөнлөк бирә.

## Статистика

### Клуб

### Йыйылма командала
*Мәғлүмәттәр RSSSF буйынса бирелә*

#### Йыйылма команда өсөн голдар
*Түбәндәге таблицала Альберто Даниэль Пассарелланың йыйылма команда өсөн голдары күрһәтелә. Аргентина йыйылма командаһы голдары беренсе яҙыла*

## Уйынсының ҡаҙаныштары

### Клуб
* Аргентина чемпионы: 1975 Метрополитано, 1975 Насьональ, Метрополитано 1977, , , ,  (барыһы ла — «Ривер Плейт»)
* Либертадорес кубогы финалистары: 1979 («Ривер Плейт»)

### Йыйылма командала
* Донъя чемпионы: 1978, 1986

### Шәхси
* Аргентинала Йыл футболсыһы: 1976
* ФИФА Донъя чемпионатының символик йыйылма командаһы ағзаһы: 1978
* ФИФА 100 исемлегенә индерелә: 2004
* Отложить Golden Foot Award премияһы лауреаты: 2015
* Аргентина футбол ассоциацияһы версияһы буйынса Аргентинаның барлыҡ ваҡыттағы символик йыйылма командаһы ағзаһ: 2015
* World Soccer журналы версияһы буйынса 100 Бөйөк футболсы исемлегенә индерелә
* «Фиорентин» символик йыйылма футбол клубы ағзаһы

## Тренер ҡаҙаныштары

### Клуб
* Аргентина чемпионы: 1989/1990, Апертура 1991, 1993 Апертура (барыһы ла — «Ривер Плейт»)
* Мексика чемпионы: Клаусура 2003 («Монтеррей»)

### Йыйылма командала
* Олимпия уйындарының көмөш призеры: 1996

### Шәхси
* Көньяҡ Американың йыл футбол тренеры: 1997

## Иҫкәрмәләр

## Һылтанмалар
* Профиль на сайте FIFA.com (англ.)
* Биография на сайте PlanetWorldCup.com